stanford-oval/wikipedia huggingface dataset:
พระพรต

บทความนี้เกี่ยวกับตัวละครในเรื่องรามเกียรติ์ สำหรับตัวละครในเรื่องมหาภารตะ ดูที่ พระภรต
| พระพรต |
| --- | --- |
ตัวละครใน รามเกียรติ์

ข้อมูลตัวละครในเรื่อง
เพศ: ชาย
ตำแหน่ง: กษัตริย์เมืองไกยเกษ
ญาติ: ท้าวทศรถ (บิดา) พระนางไกยเกษี (มารดา) พระราม (เชษฐาต่างมารดา) พระลักษมณ์ (อนุชาต่างมารดา) พระสัตรุด (อนุชาต่างมารดา)
มิตรสหาย: นิลพัท, สุครีพ, องคต, ชมพูพาน, หนุมาน, พิเภก
ศัตรู: ไพนาสุริยวงศ์, ท้าวจักรวรรดิ
พระพรต เป็นตัวละครในเรื่องรามเกียรติ์ มีกายสีแดง คือจักรแก้วของพระนารายณ์อวตารลงมาพร้อมกับพระราม พระพรตเป็นโอรสของท้าวทศรถกับพระนางไกยเกษี ท้าวไกยเกษผู้เป็นตาได้ขอพระพรตไปอยู่ด้วยที่กรุงไกยเกษพร้อมพระสัตรุด
นางไกยเกษีผู้เป็นมารดานั้นเป็นต้นเหตุที่ทำให้พระรามต้องออกเดินดง 14 ปี กล่าวคือ ครั้งหนึ่งท้าวทศรถรบกับอสูรปทูตทันต์ ท้าวทศรถทรงนั่งรถศึกโดยมีพระนางไกยเกษีร่วมรบด้วย รถทรงถูกศรของยักษ์เพลาล้อหลุด นางเห็นจึงนำแขนของตนใส่ไปแทนเพลาล้อ และช่วยสังหารอสูรปทูตทันต์แทนท้าวทศรถ จนท้าวทศรถมีชัยชนะแก่ข้าศึก ท้าวทศรถดีใจมากประทานพรว่าจะให้สิ่งที่ต้องการทุกประการหากนางต้องการ
เมื่อเวลาผ่านไปนางนึกได้จึงทูลขอบัลลังก์อโยธยาให้แก่พระพรตโอรสของตน และให้พระรามออกไปเดินป่าเป็นเวลา 14 ปี ท้าวทศรถได้ฟังเช่นนั้นจึงต้องยอมตามที่นางขอและตรอมใจตาย พระพรตทราบเรื่องก็เสียใจและโกรธถึงขั้นจะฆ่าแม่ แต่ถูกห้ามไว้ก่อน อีกทั้งสองแม่ลูกยังถูกสั่งห้ามไม่ให้ถวายพระเพลิงพระศพท้าวทศรถ หลังจากนั้นพระพรตเดินทางไปเชิญพระรามให้กลับมาครองราชย์ แต่พระรามปฏิเสธ พระพรตจึงนำฉลองพระบาทของพระรามกลับเมืองแทน และถวายคำปฏิญาณว่าหากครบ 14 ปี พระรามยังไม่กลับเมือง ตัวเองจะขอโดดเข้ากองไฟ
พระรามได้ให้พระพรตและพระสัตรุดเป็นแม่ทัพไปปราบทศพินที่กรุงลงกา รบกับท้าวจักรวรรดิที่กรุงมลิวัน และท้าวคนธรรพ์นุราชที่มายึดกรุงไกยเกษ
ลักษณะและสี

สีแดงชาด 1 หน้า 2 มือ ชฎามนุษย์ หรือ มงกุฏยอดชัย
พระพุทธจุฬารักษ์

| พระพุทธจุฬารักษ์ |
| --- | --- |
พระพุทธจุฬารักษ์
ชื่อเต็ม: พระพุทธจุฬารักษ์
ประเภท: พระพุทธรูป
ศิลปะ: ปางมารวิชัย ศิลปะรัตนโกสินทร์
ความกว้าง: 254.126 เซนติเมตร
ความสูง: 325 เซนติเมตร
สถานที่ประดิษฐาน: พระอุโบสถ วัดราชสิทธารามราชวรวิหาร เขตบางกอกใหญ่ กรุงเทพมหานคร
 ส่วนหนึ่งของสารานุกรมพระพุทธศาสนา
พระพุทธจุฬารักษ์ เป็นพระพุทธรูปประธานในพระอุโบสถวัดราชสิทธาราม ศิลปะรัตนโกสินทร์ ปางมารวิชัย วัสดุปูนปั้นลงรักปิดทอง ขนาดหน้าตัก 5 ศอก 2 นิ้ว สูงจรดพระรัศมี 6 ศอก 1 คืบ
พระพุทธรูปองค์นี้ไม่ปรากฏเรื่องราวการสร้างที่ชัดเจน กล่าวกันมาแต่เพียงว่าสร้างโดยพระมหากษัตริย์ 2 พระองค์ พระบาทสมเด็จพระพุทธเลิศหล้านภาลัยทรงปั้นส่วนพระเศียร ส่วนพระบาทสมเด็จพระนั่งเกล้าเจ้าอยู่หัวทรงปั้นพระวรกาย และถวายพระนามว่า พระพุทธจุฬารักษ์
เบื้องหน้าพระพุทธจุฬารักษ์ ประดิษฐานพระพุทธสาวกสำคัญ 3 พระองค์อยู่ด้านซ้ายขวา คือ พระโมคคัลลานะ พระสารีบุตร และองค์กลาง คือ พระอานนท์
การขึ้นทะเบียน

กรมศิลปากร ได้ประกาศขึ้นทะเบียนโบราณวัตถุสถาน ในราชกิจจานุเบกษา เล่ม 66 ตอนที่ 64 วันที่ 22 พฤศจิกายน 2492
ฟรอมเดอะเยลโลว์รูม

From the Yellow Room เป็นสตูดิโออัลบั้มที่สามโดยนักเปียโนชาวเกาหลีใต้ Yiruma อัลบั้มนี้มีเพลงที่โด่งดังมากที่สุดเพลงหนึ่ง "Kiss the Rain"
รายชื่อเพลง

เพลงทั้งหมดประพันธ์โดยYiruma
| ลำดับ | ชื่อเพลง | ยาว |
| --- | --- | --- |
| 1. | "The Scenery Begins" | 4:07 |
| 2. | "Chaconne" | 3:47 |
| 3. | "Yellow Room" | 3:41 |
| 4. | "Intorno All'idol Mio" (With Cassandra Steen) | 3:10 |
| 5. | "Kiss the Rain" | 4:16 |
| 6. | "The Day After..." | 3:44 |
| 7. | "Sometimes... Someone" | 4:17 |
| 8. | "Falling" | 3:32 |
| 9. | "The Moment" | 4:04 |
| 10. | "27. May" | 3:35 |
| 11. | "With the Wind" | 3:55 |
| 12. | "Indigo" | 3:05 |
| ความยาวทั้งหมด: | ความยาวทั้งหมด: | 52:13 |
พระพิมานดุสิตา

พระพิมานดุสิตา เป็นพระวิมานที่ตั้งอยู่บริเวณเกาะกลางสระภายในพระราชวังบวรสถานมงคล สร้างขึ้นในสมัยสมเด็จพระบวรราชเจ้ามหาสุรสิงหนาทเพื่อใช้เป็นสถานที่ประดิษฐานพระพุทธรูป อย่างไรก็ตาม ไม่ปรากฏหลักฐานถึงลักษณะของพระวิมานแห่งนี้ เนื่องจากพระวิมานได้ถูกรื้อลงไปตั้งแต่สมัยสมเด็จพระบวรราชเจ้ามหาเสนานุรักษ์
ประวัติ

ในการก่อสร้างพระราชวังบวรฯ เมื่อครั้งสมเด็จพระบวรราชเจ้ามหาสุรสิงหนาทนั้น พระองค์มีพระประสงค์ให้สร้างปราสาทซึ่งถ่ายแบบมาจากพระที่นั่งบรรยงค์รัตนาสน์ในพระราชวังหลวง สมัยกรุงศรีอยุธยา บริเวณเกาะกลางสระภายในพระราชวังบวรฯ  ในระหว่างการก่อสร้างนั้น มีคนร้ายลอบเข้ามาในพระราชวังบวรฯ หมายจะทำร้ายสมเด็จพระบวรราชเจ้าฯ โดยได้ซ่อนตัวอยู่บริเวณพระทวารด้านหลังของพระราชมณเฑียร แต่ในวันนี้สมเด็จพระบวรราชเจ้าฯ ได้เสด็จไปเฝ้าพระบาทสมเด็จพระพุทธยอดฟ้าจุฬาโลกที่พระบรมมหาราชวังจึงเสด็จออกไปทางพระทวารด้านหน้า หลังจากนั้น พนักงานในพระราชวังบวรฯ ได้พบคนร้ายเข้า  เจ้าพนักงานผู้รักษาหน้าที่จึงได้เข้าไปจับได้คนร้ายและไล่ไปฟันจนคนร้ายไปตายลงบริเวณที่สร้างปราสาท 1 คน เมื่อสมเด็จพระบวรราชเจ้าฯ  ทรงทราบจึงมีรับสั่งว่า ที่วังจันทรเกษมซึ่งเป็นวังหน้าครั้งกรุงเก่าไม่มีปราสาท พระองค์มาสร้างปราสาทขึ้นในวังหน้าเห็นจะเกินวาสนาไปจึงมีเหตุ ดังนั้น พระองค์จึงมีรับสั่งให้งดการสร้างปราสาทนั้นและนำไม้ไปสร้างพระมณฑป (เก่า) ที่วัดนิพพานาราม หรือ วัดมหาธาตุยุวราชรังสฤษฎิ์ราชวรมหาวิหาร ในปัจจุบันแทน
ส่วนบริเวณเกาะกลางสระที่เดิมตั้งพระทัยให้สร้างปราสาทนั้น โปรดให้สร้างพระวิมานประดิษฐานพระพุทธรูปขึ้นเพื่อถวายเป็นพุทธบูชา ขนามนามว่า พระพิมานดุสิตา พระวิมานนี้พระบาทสมเด็จพระจอมเกล้าเจ้าอยู่หัวทรงพรรณนาไว้ในพระราชนิพนธ์ เรื่อง สถานที่ซึ่งกรมพระราชวังบวรฯ ทรงสร้างว่า
"ตัววิมานกลางที่เป็นหอพระ หลังคาดีบุก ฝากระดาน ข้างนอกประกอบเป็นลายทรงข้าวบิณฑ์ปิดทองประดับกระจก ข้างในเขียนลายรดน้ำมีราชวัตรฉัตรรูปอย่างฉัตรเบญจรงค์ (ปักรายรอบ) เป็นเครื่องปิดทองประดับกระจกทั้งสิ้น นอกพระวิมานออกมามีพระระเบียง ฝาข้างในเรื่องพระปฐมสมโพธิและเรื่องรามเกียรติ์ "งามนักหนา" ข้างนอกมีลายประกอบปิดทองประดับกระจก เสาและหูช้างพนักข้างในก็ล้วนลายสลักปิดทองประดับกระจก มีตะพานพนกสลักปิดทองเป็นทางข้ามสระเข้าไปทั้งสี่ทิศ"
เมื่อสมเด็จพระบวรราชเจ้ามหาเสนานุรักษ์เสด็จเข้ามาประทับที่พระราชวังบวรฯ พระพิมานดุสิตาเกิดความชำรุด จึงโปรดฯ ให้รื้อพระวิมานและพระระเบียงออก แล้วนำเอาไม้ที่ยังคงใช้ได้นั้นไปสร้างวัดชนะสงครามราชวรมหาวิหาร แล้วโปรดฯ ให้ใช้สถานที่บริเวณนั้นทำสวนเลี้ยงนก เลี้ยงปลา เป็นที่ประพาสสำราญพระอิริยาบถ
พระองค์เจ้านโรดม ปทุมบุปผา

| พระองค์เจ้านโรดม ปทุมบุปผา |
| --- | --- |

ประสูติ: 18 มกราคม พ.ศ. 2494  พนมเปญ ประเทศกัมพูชา
สิ้นพระชนม์: เมษายน พ.ศ. 2519  พนมเปญ ประเทศกัมพูชา
พระสวามี: สมเด็จพระสีสุวัตถิ์ ชีวันมุนีรักษ์ (2506-2509/10 ?) หม่อมเจ้าสีสุวัตถิ์ ดุษฎี (2510-2518/19 ?)
พระบุตร: พระองค์เจ้าสีสุวัตถิ์ ฉวีโสภา พระองค์เจ้าสีสุวัตถิ์ จันทราวุธ หม่อมราชวงศ์สีสุวัตถิ์ รัฐิพงศ์
ราชวงศ์: ราชวงศ์วรมัน  (สายราชสกุลนโรดม)
พระบิดา: พระบาทสมเด็จพระนโรดม สีหนุ
พระมารดา: พระองค์เจ้าสีสุวัตถิ์ พงสานมุนี
พระองค์เจ้านโรดม ปทุมบุปผา (18 มกราคม พ.ศ. 2494 - เมษายน พ.ศ. 2519) เป็นพระราชธิดาในพระบาทสมเด็จพระนโรดม สีหนุ กับพระองค์เจ้าสีสุวัตถิ์ พงสานมุนี  มีพระพี่น้องร่วมพระมารดา 7 พระองค์ พระองค์ทรงพระเชษฐภคินีต่างพระมารดาของพระบาทสมเด็จพระบรมนาถ นโรดม สีหมุนี พระมหากษัตริย์กัมพูชาองค์ปัจจุบัน
ชีวิตส่วนพระองค์

พระองค์เสกสมรสครั้งแรกกับสมเด็จพระสีสุวัตถิ์ ชีวันมุนีรักษ์ (ต่อมาได้เป็นพระสวามีในสมเด็จพระเรียมนโรดม บุปผาเทวี ภายหลังทรงหย่า) พระราชโอรสในพระบาทสมเด็จพระสีสุวัตถิ์ มุนีวงศ์ กับคุนพระนางบุปผานรลักษณ์ (ยิน ตาต) ทั้งสองเสกสมรสเมื่อวันที่ 27 กรกฎาคม พ.ศ. 2506 ณ พระราชวังกรุงพนมเปญ ต่อมาภายหลังทรงหย่ากัน ทั้งสองพระองค์มีพระโอรส-ธิดาด้วยกัน 2 พระองค์ ได้แก่
พระองค์เจ้าสีสุวัตถิ์ ฉวีโสภา (28 กรกฎาคม พ.ศ. 2507 - พ.ศ. 2519)
พระองค์เจ้าสีสุวัตถิ์ จันทราวุธ  (4 เมษายน พ.ศ. 2509 - พ.ศ. 2519)
ต่อมาพระองค์ได้เสกสมรสกับหม่อมเจ้าสีสุวัตถิ์ ดุษฎี พระโอรสในหม่อมเจ้าสีสุวัตถิ์ อินทรวงศ์ เมื่อวันที่ 17 เมษายน พ.ศ. 2510 ณ กรุงพนมเปญ ทั้งสองมีพระโอรสด้วยกัน 1 พระองค์ คือ
หม่อมราชวงศ์สีสุวัตถิ์ รัฐิวงศ์ (พ.ศ. 2514 - พ.ศ. 2519)
สิ้นพระชนม์

พระองค์เจ้านโรดม ปทุมบุปผา ทรงกลายเป็นบุคคลสาบสูญตั้งแต่ พ.ศ. 2518 ในขณะที่เขมรแดงยึดครองประเทศ โดยคาดว่าพระองค์ถูกปลงพระชนม์โดยกลุ่มเขมรแดงในช่วงเดือนเมษายน พ.ศ. 2519 เนื่องจากเขมรแดงต้องการที่จะกวาดล้างเหล่าเชื้อพระวงศ์ ซึ่งไม่มีใครพบพระศพของพระองค์มาจนถึงปัจจุบัน พระองค์จึงทรงถูกนับรวมเป็นบุคคลที่ถูกบังคับให้สูญหาย
ยากูซ่า 4

| ยากูซ่า 4 |
| --- | --- |

ผู้พัฒนา: Sega CS1
ผู้จัดจำหน่าย: เซก้า
กำกับ: Jun Orihara
อำนวยการผลิต: Masayoshi Kikuchi
ออกแบบ: Tadashi Okuda Takeshi Tanaka  Kazunobu Takeuchi
โปรแกรมเมอร์: Koji Tokieda
ศิลปิน: Kazuki Hosokawa
เขียนบท: Masayoshi Yokoyama
ชุด: ยากูซ่า
เครื่องเล่น: เพลย์สเตชัน 3 เพลย์สเตชัน 4 ไมโครซอฟท์ วินโดวส์ เอกซ์บอกซ์วัน
วางจำหน่าย: เพลย์สเตชัน 3JP: 18 มีนาคม 2010NA: 15 มีนาคม 2011 EU: 18 มีนาคม 2011เพลย์สเตชัน 4JP: 17 มกราคม 2019 ทั่วโลก: 29 ตุลาคม 2019วินโดวส์, เอกซ์บอกซ์วันทั่วโลก: 28 มกราคม 2021
แนว: ต่อสู้-ผจญภัย
รูปแบบ: ผู้เล่นคนเดียว
ยากูซ่า 4 (ญี่ปุ่น: 龍が如く4 伝説を継ぐもの; โรมาจิ: Ryū ga Gotoku 4: Densetsu o Tsugumono) เป็นวิดีโอเกมแนวต่อสู้-ผจญภัยภาคที่สี่ของซีรีส์เกม ยากูซ่า พัฒนาและจัดจำหน่ายโดยเซก้าสำหรับเครื่องเพลย์สเตชัน 3 ตัวเกมได้เปิดตัวเมื่อวันที่ 24 กรกฎาคม 2009 วิดีโอโปรโมตถูกนำเสนอในงานโตเกียวเกมโชว์ประจำปี 2009 ตัวเกมเป็นภาคต่อของเกม ยากูซ่า 3 ตัวเกมวางจำหน่ายในวันที่ 18 มีนาคม 2010 ในญี่ปุ่นหลังจากการสาธิตเดโมที่สามารถเล่นได้เปิดตัวในร้านค้าเพลย์สเตชันสโตร์โซนญี่ปุ่นในวันที่ 5 มีนาคม ยากูซ่า 4 วางจำหน่ายในยุโรปและอเมริกาเหนือในเดือนมีนาคม 2011
ตัวเกมฉบับรีมาสเตอร์วางจำหน่ายในฐานะเป็นส่วนหนึ่งของชุดรวม ยากูซ่ารีมาสเตอร์คอลเลกชัน โดยได้วางจำหน่ายที่ญี่ปุ่นบนเพลย์สเตชัน 4 ในวันที่ 17 มกราคม 2019 และทั่วโลกในวันที่ 29 ตุลาคม 2019 และได้วางจำหน่ายบนไมโครซอฟท์ วินโดวส์ และ เอกซ์บอกซ์วันในวันที่ 28 มกราคม 2021 และสืบเนื่องจากฮิโรกิ นาริมิยะถอนตัวจากข้อกล่าวหาเรื่องการใช้ยาเสพติด บทบาทของ Tanimura จึงถูกเป็นตัวนักแสตงใหม่โดย Toshiki Masuda เข้ามาแทนที่
ยากูซ่าคิวามิ 2

| ยากูซ่าคิวามิ 2 |
| --- | --- |

ผู้พัฒนา: รีวงะโกโตกุสตูดิโอ
ผู้จัดจำหน่าย: เซก้า
กำกับ: Hiroyuki Sakamoto
อำนวยการผลิต: Masayoshi Yokoyama Daisuke Sato Mitsuhiro Shimano
ออกแบบ: Takeshi Tanaka
โปรแกรมเมอร์: Koji Tokieda Yutaka Ito
ศิลปิน: Nobuaki Mitake
เขียนบท: Masayoshi Yokoyama
ชุด: ยากูซ่า
เครื่องเล่น: เพลย์สเตชัน 4 ไมโครซอฟท์ วินโดวส์ เอกซ์บอกซ์วัน
วางจำหน่าย: เพลย์สเตชัน 4JP: 7 ธันวาคม 2017 ทั่วโลก: 28 สิงหาคม 2018ไมโครซอฟท์ วินโดวส์ทั่วโลก: 9 พฤษภาคม 2019เอกซ์บอกซ์วันทั่วโลก: 30 กรกฎาคม 2020
แนว: ต่อสู้-ผจญภัย
รูปแบบ: ผู้เล่นคนเดียว
ยากูซ่าคิวามิ 2 (ญี่ปุ่น: 龍が如く 極 2; โรมาจิ: 'Ryū ga Gotoku Kiwami 2') เป็นวิดีโอเกมแนวต่อสู้-ผจญภัยที่พัฒนาโดยเซก้า ตัวเกมเป็นเป็นการนำเกม ยากูซ่า 2 ซึ่งเป็นเกมภาคที่สองในซีรีส์เกม ยากูซ่า บนเครื่องเพลย์สเตชัน 2 ที่เคยวางจำหน่ายใน ค.ศ. 2006 นำมาทำใหม่ และเป็นเกมภาครีเมคภาคที่สองของชุดเกมหลังเกม ยากูซ่าคิวามิ ใน ค.ศ. 2016 โดยตัวเกมได้รับการพัฒนาโดยใช้ดรากอนเอนจินที่เคยใช้พัฒนาเกม ยากูซ่า 6 ตัวเกมวางจำหน่ายสำหรับเพลย์สเตชัน 4 ในประเทศญี่ปุ่นในวันที่ 7 ธันวาคม ค.ศ. 2017 และทั่วโลกในวันที่ 28 สิงหาคม ค.ศ. 2018 ตัวเกมเวอร์ชันพอร์ตลงไมโครซอฟท์ วินโดวส์ วางจำหน่ายในวันที่ 9 พฤษภาคม ค.ศ. 2019 และวางจำหน่ายบนเอกซ์บอกซ์วันในวันที่ 30 กรกฎาคม ค.ศ. 2020
ยากูซ่า 2

| ยากูซ่า 2 |
| --- | --- |

ผู้พัฒนา: เซก้า
ผู้จัดจำหน่าย: เซก้า
กำกับ: Ryuta Ueda
อำนวยการผลิต: Masayoshi Kikuchi
ออกแบบ: Daisuke Sato
โปรแกรมเมอร์: Tetsuya Kaku Koji Tokieda
ศิลปิน: Daisuke Sato
เขียนบท: Masayoshi Yokoyama Makoto Itakura Seishu Hase
แต่งเพลง: Hidenori Shoji Hideki Sakamoto Norihiko Hibino Takahiro Izutani
ชุด: ยากูซ่า
เครื่องเล่น: เพลย์สเตชัน 2 เพลย์สเตชัน 3 วียู
วางจำหน่าย: เพลย์สเตชัน 2JP: 7 ธันวาคม 2006 NA: 9 กันยายน 2008 EU: 19 กันยายน 2008 AU: 25 กันยายน 2008เพลย์สเตชัน 3 JP: 1 พฤศจิกายน 2012วียู JP: 8 สิงหาคม 2013
แนว: ต่อสู้-ผจญภัย
รูปแบบ: ผู้เล่นคนเดียว
ยากูซ่า 2 (ญี่ปุ่น: 龍が如く2; โรมาจิ: 'Ryū ga Gotoku 2') เป็นวิดีโอเกมแนวต่อสู้-ผจญภัย พัฒนาและจัดจำหน่ายโดยเซก้า ยากูซ่า เป็นภาคต่อของ ยากูซ่า ภาคแรก วางจำหน่ายในวันที่ 7 ธันวาคม 2006 สำหรับเครื่องเพลย์สเตชัน 2  ในประเทศญี่ปุ่น และในเดือนกันยายน 2008 ในภูมิภาคอเมริกาเหนือและยุโรป
ยากูซ่า 2 มีรูปแบบการเล่นที่หลากหลายกว่าภาคก่อน เซก้าต้องการที่จะปรับปรุงเอนจินต่อสู้ตามสิ่งที่แฟน ๆ ต้องการใส่เข้าเพื่อมอบประสบการณ์ที่หลากหลายยิ่งขึ้น เนื้อเรื่องมีวัตถุประสงค์เพื่อนำเสนอเรื่องราวความรักที่ลึกซึ้งสำหรับผู้ใหญ่ ซึ่งเป็นสิ่งที่ไม่เคยเห็นมาก่อนในตัวเกมภาคก่อนหน้า นอกจากนี้สำหรับเวอร์ชันตะวันตกเสียงภาษาญี่ปุ่นดั้งเดิมนั้นถูกคงไว้ ตรงกันข้ามกับตัวเกมภาคก่อนหน้าซึ่งมีเสียงภาษาอังกฤษ
ยากูซ่า 2 ได้รับเสียงวิจารณ์ไปในเชิงบวกโดยนักรีวิวชื่นชมในการนำเสนอและระบบการต่อสู้ ตัวเกมฉบับรีเมค ยากูซ่าคิวามิ 2 วางจำหน่ายบนเพลย์สเตชัน 4 ในปี 2017 และสำหรับไมโครซอฟท์ วินโดวส์ วางจำหน่ายในวันที่ 9 พฤษภาคม 2019
ภูขี้สุข

| ภูขี้สุข |
| --- | --- |
ภูขี้สุขที่ตั้งในจังหวัดอุบลราชธานี ประเทศไทย 
จุดสูงสุด
ความสูง เหนือระดับน้ำทะเล: 753 เมตร (2,470 ฟุต)
รายชื่อ: รายชื่อภูเขาในประเทศไทย
พิกัด: 14°19′01″N 105°06′28″E﻿ / ﻿14.31694°N 105.10778°E﻿ / 14.31694; 105.10778 
ข้อมูลทางภูมิศาสตร์
ที่ตั้ง: ประเทศไทย
เทือกเขา: ทิวเขาพนมดงรัก
ข้อมูลทางธรณีวิทยา
ประเภทภูเขา: หินทราย
การพิชิต
พิชิตครั้งแรก: ไม่ทราบ
เส้นทางง่ายสุด: ปีน
ภูขี้สุข เป็นภูเขาที่มีความสูง 753 เมตร (2,470 ฟุต) ในจังหวัดอุบลราชธานี ประเทศไทย
ภูมิศาสตร์

ภูขี้สุขเป็นจุดสูงสุดของทิวเขาพนมดงรัก ตั้งอยู่ใกล้พื้นที่ช่องบก (603 เมตร) ซึ่งเป็นจุดที่ชายแดนไทย, ลาว และกัมพูชาบรรจบกัน
แหล่งข้อมูลอื่น

Earth-3D - Phu Khi Suk เก็บถาวร 2021-10-27 ที่ เวย์แบ็กแมชชีน
Phu Khi Suk, Peakery
ยากูซ่า 3

| ยากูซ่า 3 |
| --- | --- |

ผู้พัฒนา: Sega CS1
ผู้จัดจำหน่าย: เซก้า
กำกับ: Daisuke Sato
อำนวยการผลิต: Masayoshi Kikuchi
ออกแบบ: Kazuki Hosokawa
โปรแกรมเมอร์: Tetsuya Kaku
ศิลปิน: Kazuki Hosokawa
เขียนบท: Masayoshi Yokoyama
ชุด: ยากูซ่า
เครื่องเล่น: เพลย์สเตชัน 3 เพลย์สเตชัน 4 ไมโครซอฟท์ วินโดวส์ เอกซ์บอกซ์วัน
วางจำหน่าย: เพลย์สเตชัน 3JP: 26 กุมภาพันธ์ 2009 NA: 9 มีนาคม 2010 AU: 11 มีนาคม 2010 EU: 12 มีนาคม 2010เพลย์สเตชัน 4JP: 9 สิงหาคม 2018 ทั่วโลก: 20 สิงหาคม 2019วินโดวส์, เอกซ์บอกซ์วันทั่วโลก: 28 มกราคม 2021
แนว: ต่อสู้-ผจญภัย
รูปแบบ: ผู้เล่นคนเดียว
ยากูซ่า 3 (ญี่ปุ่น: 龍が如く3; โรมาจิ: 'Ryū ga Gotoku 3') เป็นวิดีโอเกมแนวต่อสู้-ผจญภัยภาคที่สามของซีรีส์เกม ยากูซ่า พัฒนาโดย CS1 Team และจัดจำหน่ายโดยเซก้า ตัวเกมวางจำหน่ายในญี่ปุ่นและเอเชียตะวันออกเฉียงใต้ในวันที่ 26 กุมภาพันธ์ 2009 และในอเมริกาเหนือและยุโรปในวันที่ 9 มีนาคม 2010 และวันที่ 12 มีนาคม 2010 ตามลำดับ ตัวเกมฉบับรีมาสเตอร์วางจำหน่ายในฐานะเป็นส่วนหนึ่งของชุดรวม ยากูซ่ารีมาสเตอร์คอลเลกชัน โดยได้วางจำหน่ายที่ญี่ปุ่นบนเพลย์สเตชัน 4 ในวันที่ 9 สิงหาคม 2018 และทั่วโลกในวันที่ 20 สิงหาคม 2019 และได้วางจำหน่ายบนไมโครซอฟท์ วินโดวส์ และ เอกซ์บอกซ์วันในวันที่ 28 มกราคม 2021 เกมภาคต่อ ยากูซ่า 4 วางจำหน่ายที่ญี่ปุ่นในวันที่ 18 มีนาคม 2010
มรดกทางวัฒนธรรม

ซากปรักหักพังของโรมันกับผู้เผยพระวจนะ (Roman ruins with a prophet) โดยโจวันนี ปันนีนี ในปี ค.ศ. 1751 มรดกทางวัฒนธรรมทางศิลปะของจักรวรรดิโรมันที่ทำหน้าที่เป็นรากฐานสำหรับวัฒนธรรมตะวันตกในเวลาต่อมา โดยเฉพาะอย่างยิ่งผ่านสมัยฟื้นฟูศิลปวิทยาและลัทธิคลาสสิกใหม่
มรดกทางวัฒนธรรม เป็นมรดกของทรัพย์สินมรดกทั้งที่จับต้องได้และจับต้องไม่ได้ของกลุ่มหรือสังคมที่สืบทอดมาจากรุ่นก่อน ๆ มรดกของคนรุ่นก่อน ๆ ไม่ใช่ทั้งหมดที่จะเป็น "มรดก" การเป็น "มรดก" เป็นผลจากการคัดเลือกของสังคม
มรดกทางวัฒนธรรม ได้แก่ วัฒนธรรมที่จับต้องได้ (เช่น อาคาร อนุสาวรีย์ ภูมิทัศน์ จดหมายเหตุ หนังสือ งานศิลปะ และสิ่งประดิษฐ์), วัฒนธรรมที่จับต้องไม่ได้ (เช่น นิทานพื้นบ้าน ประเพณี ภาษา และความรู้) และมรดกทางธรรมชาติ (ได้แก่ ภูมิทัศน์ที่มีความสำคัญทางวัฒนธรรม และความหลากหลายทางชีวภาพ) คำนี้มักใช้ในประเด็นที่เกี่ยวข้องกับการคุ้มครองทรัพย์สินทางปัญญาพื้นเมือง
การกระทำโดยเจตนาที่จะรักษามรดกทางวัฒนธรรมจากปัจจุบันเพื่ออนาคตเรียกว่าการอนุรักษ์ ซึ่งส่งเสริมโดยพิพิธภัณฑ์วัฒนธรรมและประวัติศาสตร์ชาติพันธุ์และศูนย์วัฒนธรรม มรดกที่ได้รับการอนุรักษ์ได้กลายเป็นจุดยึดของอุตสาหกรรมการท่องเที่ยวระดับโลก ซึ่งเป็นผู้มีส่วนสำคัญในการสร้างมูลค่าทางเศรษฐกิจให้กับชุมชนท้องถิ่น
การคุ้มครองทรัพย์สินทางวัฒนธรรมในทางกฎหมายประกอบด้วยข้อตกลงระหว่างประเทศและกฎหมายภายในประเทศหลายฉบับ องค์กรสหประชาชาติ, ยูเนสโก และบลูชีลด์อินเตอร์เนชันแนล ดำเนินการด้านการคุ้มครองมรดกทางวัฒนธรรม นอกจากนี้ยังมีการใช้ในการบูรณาการของการรักษาสันติภาพของสหประชาชาติด้วย
ดูเพิ่ม

สภาการโบราณสถานระหว่างประเทศ
แหล่งข้อมูลอื่น

Cultural heritage policy - history and resources Getty Museum - list of major international cultural heritage documents, charters, and treaties
UNESCO World Heritage Centre – Official website of the United Nations organization for cultural heritage
International Council on Monuments and Sites
International Council of Museums
International Centre for the Study of the Preservation and Restoration of Cultural Property
Cultural routes and landscapes, a common heritage of Europe (English and French language)
EPOCH – European Research Network on Excellence in Processing Open Cultural Heritage
Peace Palace Library - Research Guide เก็บถาวร 12 กันยายน 2016 ที่ เวย์แบ็กแมชชีน
National Council for Preservation Education
Dédalo Open source management system for Cultural heritage
คู่มือการท่องเที่ยว มรดกทางวัฒนธรรม จากวิกิท่องเที่ยว (ในภาษาอังกฤษ)
ยากูซ่า 6: เดอะซองออฟไลฟ์

| ยากูซ่า 6: เดอะซองออฟไลฟ์ |
| --- | --- |

ผู้พัฒนา: รีวงะโกโตกุสตูดิโอ
ผู้จัดจำหน่าย: เซกา
กำกับ: Hiroyuki Sakamoto
อำนวยการผลิต: Masayoshi Yokoyama
ออกแบบ: Ryosuke Horii
โปรแกรมเมอร์: Koji Tokieda Yutaka Ito
ศิลปิน: Nobuaki Mitake
เขียนบท: Tsuyoshi Furuta Masayoshi Yokoyama
แต่งเพลง: Hidenori Shoji
ชุด: ยากูซ่า
เครื่องเล่น: เพลย์สเตชัน 4 ไมโครซอฟท์ วินโดวส์ เอกซ์บอกซ์วัน
วางจำหน่าย: เพลย์สเตชัน 4JP: 8 ธันวาคม 2016 ทั่วโลก: 17 เมษายน 2018วินโดวส์, เอกซ์บอกซ์วันทั่วโลก: 25 มีนาคม 2021
แนว: แอ็กชันผจญภัย
รูปแบบ: ผู้เล่นคนเดียว
ยากูซ่า 6: เดอะซองออฟไลฟ์ (ญี่ปุ่น: 龍が如く6 命の詩; โรมาจิ: 'Ryū ga Gotoku 6: Inochi no Uta.) เป็นวิดีโอเกมแนวแอ็กชันผจญภัย พัฒนาและจัดจำหน่ายโดยเซกา สำหรับเครื่องเพลย์สเตชัน 4 ตัวเกมเป็นเกมภาคหลักลำดับที่เจ็ดในชุดเกม ยากูซ่า และเป็นเกมสุดท้ายที่มี Kazuma Kiryu เป็นตัวละครหลัก ตัวเกมวางจำหน่ายในญี่ปุ่นในเดือนธันวาคม 2016 เวอร์ชันภาษาอังกฤษได้ถูกวางจำหน่ายในเอเชียตะวันออกเฉียงใต้ในเดือนมีนาคม 2018 และทั่วโลกในเดือนถัดมา นับตั้งแต่วางจำหน่ายในญี่ปุ่นในเดือนธันวาคม 2016 ตัวเกมเวอร์ชันสำหรับไมโครซอฟท์ วินโดวส์ และ เอกซ์บอกซ์วัน วางจำหน่ายในเดือนมีนาคม 2021 ตัวเกมยังมีเกมถัดมาตามมาด้วยเกม ยากูซ่าคิวามิ 2 ซึ่งเป็นเกมรีเมคของเกมภาคที่สอง และเกม ยากูซ่า: ไลก์อะดรากอน ซึ่งเป็นภาคต่อตามลำดับเวลาซึ่งวางจำหน่ายในปี 2020
ประเทศลิทัวเนียในโอลิมปิกฤดูร้อน 2012

ประเทศลิทัวเนีย เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
นักกีฬาแบ่งตามประเภทกีฬา

| กีฬา | ชาย | หญิง | รวม |
| --- | --- | --- | --- |
|  กรีฑา | 7 | 13 | 20 |
|  แบดมินตัน | 0 | 1 | 1 |
|  บาสเกตบอล | 12 | 0 | 12 |
|  มวยสากลสมัครเล่น | 2 | 0 | 2 |
|  เรือแคนู | 2 | 0 | 2 |
|  จักรยาน | 2 | 2 | 4 |
|  ยิมนาสติก | 1 | 1 | 2 |
|  ยูโด | 2 | 0 | 2 |
|  ปัญจกีฬาสมัยใหม่ | 1 | 2 | 3 |
|  เรือพาย | 3 | 1 | 4 |
|  เรือพาย | 2 | 1 | 3 |
|  ยิงปืน | 0 | 1 | 1 |
|  ว่ายน้ำ | 3 | 1 | 4 |
|  มวยปล้ำ | 2 | 0 | 2 |
| รวม | 39 | 23 | 62 |
เหรียญรางวัล > แบ่งตามประเภทกีฬา

| 0 | 1 | 2 | 3 | 4 |
| --- | --- | --- | --- | --- |
| กีฬา | 1 ! | 2 ! | 3 ! | รวม |
|  ว่ายน้ำ | 1 | 0 | 0 | 1 |
|  ปัญจกีฬาสมัยใหม่ | 1 | 0 | 0 | 1 |
|  เรือแคนู | 0 | 1 | 0 | 1 |
|  มวยปล้ำ | 0 | 0 | 1 | 1 |
|  มวยสากลสมัครเล่น | 0 | 0 | 1 | 1 |
| รวม | 2 | 5 | 2 | 9 |
แหล่งข้อมูลอื่น

london 2012.com - Lithuania - Athletes[ลิงก์เสีย]
| ด ค กประเทศที่เข้าร่วมแข่งขันโอลิมปิกฤดูร้อน 2012 ที่ลอนดอน สหราชอาณาจักร |
| --- | --- | --- |
| แอฟริกา |   แอลจีเรีย   แองกวิลลา   เบนิน   บอตสวานา   บูร์กินาฟาโซ   บุรุนดี   แคเมอรูน   กาบูเวร์ดี   แอฟริกากลาง   ชาด   คอโมโรส   สาธารณรัฐคองโก   สาธารณรัฐประชาธิปไตยคองโก   จิบูตี   อียิปต์   อิเควทอเรียลกินี   เอริเทรีย   เอธิโอเปีย   กาบอง   แกมเบีย   กานา   กินี   กินี-บิสเซา   โกตดิวัวร์   เคนยา   เลโซโท   ไลบีเรีย   ลิเบีย   มาดากัสการ์   มาลาวี   มาลี   มอริเตเนีย   มอริเชียส   โมร็อกโก   โมซัมบิก   นามิเบีย   ไนเจอร์   ไนจีเรีย   รวันดา   เซาตูแมอีปริงซีป   เซเนกัล   เซเชลส์   เซียร์ราลีโอน   โซมาเลีย   แอฟริกาใต้   ซูดาน   เอสวาตีนี   แทนซาเนีย   โตโก   ตูนิเซีย   ยูกันดา   แซมเบีย   ซิมบับเว  |  |
| อเมริกา |   แอนทีกาและบาร์บิวดา   อาร์เจนตินา   อารูบา   บาฮามาส   บาร์เบโดส   เบลีซ   เบอร์มิวดา   โบลิเวีย   บราซิล   หมู่เกาะบริติชเวอร์จิน   แคนาดา   หมู่เกาะเคย์แมน   ชิลี   โคลอมเบีย   คอสตาริกา   คิวบา   ดอมินีกา   สาธารณรัฐโดมินิกัน   เอกวาดอร์   เอลซัลวาดอร์   กรีเนดา   กัวเตมาลา   กายอานา   เฮติ   ฮอนดูรัส   จาเมกา   เม็กซิโก   นิการากัว   ปานามา   ปารากวัย   เปรู   ปวยร์โตรีโก   เซนต์คิตส์และเนวิส   เซนต์ลูเชีย   เซนต์วินเซนต์และเกรนาดีนส์   ซูรินาม   ตรินิแดดและโตเบโก   สหรัฐ   อุรุกวัย   เวเนซุเอลา   หมู่เกาะเวอร์จินของสหรัฐ  |  |
| เอเชีย |   อัฟกานิสถาน   บาห์เรน   บังกลาเทศ   ภูฏาน   บรูไน   กัมพูชา   จีน   ติมอร์-เลสเต   ฮ่องกง   อินเดีย   อินโดนีเซีย   อิหร่าน   อิรัก   ญี่ปุ่น   จอร์แดน   คาซัคสถาน   คูเวต   คีร์กีซสถาน   ลาว   เลบานอน   มาเลเซีย   มัลดีฟส์   มองโกเลีย   พม่า   เนปาล   เกาหลีเหนือ   โอมาน   ปากีสถาน   ปาเลสไตน์   ฟิลิปปินส์   กาตาร์   ซาอุดีอาระเบีย   สิงคโปร์   เกาหลีใต้   ศรีลังกา   ซีเรีย   จีนไทเป   ทาจิกิสถาน   ไทย   เติร์กเมนิสถาน   สหรัฐอาหรับเอมิเรตส์   อุซเบกิสถาน   เวียดนาม   เยเมน  |  |
| ยุโรป |   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   เช็กเกีย   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล   อิตาลี   ลัตเวีย   ลีชเทินชไตน์   ลิทัวเนีย   ลักเซมเบิร์ก   มาซิโดเนีย   มอลตา   มอลโดวา   โมนาโก   มอนเตเนโกร   เนเธอร์แลนด์   นอร์เวย์   โปแลนด์   โปรตุเกส   โรมาเนีย   รัสเซีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน  |  |
| โอเชียเนีย |   อเมริกันซามัว   ออสเตรเลีย   หมู่เกาะคุก   ฟีจี   กวม   คิริบาส   หมู่เกาะมาร์แชลล์   ไมโครนีเชีย   นาอูรู   นิวซีแลนด์   ปาเลา   ปาปัวนิวกีนี   ซามัว   หมู่เกาะโซโลมอน   ตองงา   ตูวาลู   วานูวาตู  |  |
| อื่นๆ |   นักกีฬาอิสระ  |  |
ยากูซ่าคิวามิ

| ยากูซ่าคิวามิ |
| --- | --- |

ผู้พัฒนา: รีวงะโกโตกุสตูดิโอ
ผู้จัดจำหน่าย: JP/NA: เซก้า PAL: Deep Silver
กำกับ: Koji Yoshida
อำนวยการผลิต: Masayoshi Yokoyama Mitsuhiro Shimano
ออกแบบ: Kazuki Hosokawa
โปรแกรมเมอร์: Koji Tokieda Yutaka Ito
ศิลปิน: Nobuaki Mitake
เขียนบท: Masayoshi Yokoyama
ชุด: ยากูซ่า
เครื่องเล่น: เพลย์สเตชัน 3 เพลย์สเตชัน 4 ไมโครซอฟท์ วินโดวส์ เอกซ์บอกซ์วัน
วางจำหน่าย: เพลย์สเตชัน 3JP: 21 มกราคม 2016เพลย์สเตชัน 4JP: 21 มกราคม 2016 ทั่วโลก: 29 สิงหาคม 2017ไมโครซอฟท์ วินโดวส์ทั่วโลก: 19 กุมภาพันธ์ 2019เอกซ์บอกซ์วันทั่วโลก: 21 เมษายน 2020
แนว: ต่อสู้-ผจญภัย
รูปแบบ: ผู้เล่นคนเดียว
ยากูซ่าคิวามิ (ญี่ปุ่น: 龍が如く 極; โรมาจิ: 'Ryū ga Gotoku Kiwami') เป็นวิดีโอเกมแนวต่อสู้-ผจญภัยที่พัฒนาโดยเซก้า ตัวเกมเป็นเป็นการนำเกม ยากูซ่า ซึ่งเป็นเกมภาคแรกในซีรีส์เกม ยากูซ่า บนเครื่องเพลย์สเตชัน 2 ที่เคยวางจำหน่ายใน ค.ศ. 2005 นำมาทำใหม่ ยากูซ่าคิวามิ วางจำหน่ายในประเทศญี่ปุ่นสำหรับเครื่องเพลย์สเตชัน 3 และ เพลย์สเตชัน 4 ใน ค.ศ. 2016 ซึ่งต่อมาตัวเกมได้วางจำหน่ายในภูมิภาคอเมริกาเหนือและยุโรปสำหรับเครื่องเพลย์สเตชัน 4 ใน ค.ศ. 2017 ตัวเกมเวอร์ชันพอร์ตลงไมโครซอฟท์ วินโดวส์ วางจำหน่ายในวันที่ 19 กุมภาพันธ์ ค.ศ. 2019 และวางจำหน่ายบนเอกซ์บอกซ์วันในวันที่ 21 เมษายน ค.ศ. 2020 โดยรูปแบบการเล่นได้รับการปรับปรุงให้คล้ายกับเกม ยากูซ่า 0 ที่เป็นเกมภาคก่อนซึ่งเป็นการเพิ่มความลึกให้กับระบบการต่อสู้
เซก้ามีความคิดที่จะรีเมคเกม ยากูซ่า ภาคแรกใน ค.ศ. 2015 ซึ่งเป็นส่วนหนึ่งของการครบรอบ 10 ปีของซีรีส์ แต่ไม่แน่ใจเกี่ยวกับการพัฒนาเนื่องจากทีมของพวกเขามุ่งเน้นที่การพัฒนาเกม ยากูซ่า 0 หลังจากความสำเร็จของ ยากูซ่า 0 เซก้าจึงเริ่มงานรีเมคเกมภาคแรกและสร้างองค์ประกอบใหม่ให้กับเนื้อเรื่อง ในขณะที่พยายามทำให้สนุกกว่าเกมดั้งเดิม ตัวเกมได้รับการตอบรับอย่างดี นักวิจารณ์ยกย่องความเรียบง่ายของเกมเพลย์ แต่มีการวิจารณ์ผสมกันด้วยการจัดการเรื่องราวและการเว้นจังหวะ อย่างไรก็ตามยังมีเกมที่สร้างใหม่จากเกมภาคสองในชื่อว่า ยากูซ่าคิวามิ 2 ซึ่งได้วางจำหน่ายเช่นกัน
พื้นที่สงวนชีวมณฑลป่าสักห้วยทาก

พื้นที่สงวนชีวมณฑลป่าสักห้วยทาก (อังกฤษ: Hauy Tak Teak Biosphere Reserve) เป็นพื้นที่สงวนชีวมณฑลในประเทศไทย ตั้งอยู่ที่อำเภองาว จังหวัดลำปาง